สหรัฐอ่วม! ยอดติดเชื้อโควิดทะลุ 25 ล้านราย ดับแล้วกว่า 4.17 แสนคน ทั่วโลกจ่อแตะร้อยล้าน
สหรัฐอ่วม! ยอดติดเชื้อโควิดทะลุ 25 ล้านราย ดับแล้วกว่า 4.17 แสนคน ทั่วโลกจ่อแตะร้อยล้าน
สหรัฐอ่วม! ยอดติดเชื้อโควิดทะลุ 25 ล้านราย ดับแล้วกว่า 4.17 แสนคน ทั่วโลกจ่อแตะร้อยล้าน
25 ม.ค. 2564

ศูนย์วิทยาศาสตร์และวิศวกรรมเชิงระบบ (CSSE) แห่งมหาวิทยาลัยจอห์น ฮอปกินส์ รายงานว่า ณ เวลา 10.22 น.ของวันอาทิตย์ตามเวลาสหรัฐ หรือ 22.22 น.ของวันอาทิตย์ (24 ม.ค.64) ตามเวลาไทย จำนวนผู้ติดเชื้อไวรัสโควิด-19 ในสหรัฐเพิ่มขึ้นแตะระดับ 25,003,695 ราย และจำนวนผู้เสียชีวิตเพิ่มขึ้นเป็น 417,538 ราย
รัฐแคลิฟอร์เนียมีจำนวนผู้ติดเชื้อมากที่สุด โดยอยู่ที่ 3,147,735 ราย ตามด้วยรัฐเท็กซัส 2,243,009 ราย รัฐฟลอริดา 1,639,914 ราย และรัฐนิวยอร์ก 1,323,312 ราย ขณะเดียวกันรัฐอิลลินอยส์มีจำนวนผู้ติดเชื้อมากกว่า 1 ล้านราย
ส่วนรัฐอื่นๆ ที่มีจำนวนผู้ติดเชื้อเกิน 600,000 ราย ได้แก่ จอร์เจีย โอไฮโอ เพนซิลวาเนีย แอริโซนา นอร์ทแคโรไลนา เทนเนสซี นิวเจอร์ซีย์ และอินเดียนา
ปัจจุบันสหรัฐยังคงเป็นประเทศที่ได้รับผลกระทบจากโควิด-19 หนักที่สุด เนื่องจากมีจำนวนผู้ติดเชื้อและผู้เสียชีวิตมากที่สุดในโลก โดยมีผู้ติดเชื้อในสัดส่วนมากกว่า 25% ของยอดผู้ติดเชื้อทั่วโลก และมีผู้เสียชีวิตในสัดส่วนเกือบ 20% ของยอดผู้เสียชีวิตทั่วโลก
ศูนย์ควบคุมและป้องกันโรคแห่งสหรัฐ (CDC) คาดการณ์ว่า จำนวนผู้เสียชีวิตจากโควิด-19 ในสหรัฐอาจแตะ 465,000-508,000 ราย ภายในวันที่ 13 ก.พ.นี้
ขณะที่เว็บไซต์ worldometers ซึ่งเป็นเว็บไซต์รายงานตัวเลขผู้ติดเชื้อโควิดทั่วโลกแบบเรียลไทม์ ระบุ ณ วันที่ 25 ม.ค.64 เวลา 10.10 น. (ประเทศไทย) ตัวเลขผู้ติดเชื้อรวมทั่วโลกล่าสุดขยับขึ้นมาอยู่ที่ 99,771,327 แล้ว โดยมีผู้ติดเชื้อรายใหม่ 575,965 ราย เสียชีวิตรวม 2,138,965 ราย รักษาหายแล้ว 71,745,101 ราย